

**ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งที่สูงขึ้น**

**สำหรับตำแหน่งผู้บริหารขององค์การบริหารส่วนตำบล**

**เรื่อง รับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งที่สูงขึ้น สำหรับตำแหน่งผู้บริหารขององค์การบริหารส่วนตำบลหนองไทร อำเภอด่านขุนทด จังหวัดนครราชสีมา**

**ตำแหน่ง ปลัดองค์การบริหารส่วนตำบล (นักบริหารงานท้องถิ่น ระดับต้น)**

------------------------------------------------------------------------------------------

ด้วยองค์การบริหารส่วนตำบลหนองไทร มีตำแหน่งผู้บริหารว่าง จึงมีความประสงค์ดำเนินการสรรหาบุคคลเพื่อแต่งตั้งให้ดำรงตำแหน่งที่สูงขึ้น สำหรับตำแหน่งผู้บริหารขององค์การบริหารส่วนตำบล ตำแหน่ง ปลัดองค์การบริหารส่วนตำบล (นักบริหารงานท้องถิ่น ระดับต้น) สังกัดองค์การบริหารส่วนตำบลหนองไทร อำเภอด่านขุนทด จังหวัดนครราชสีมา

อาศัยอำนาจตามความในข้อ ๑๐๗ แห่งประกาศคณะกรรมการพนักงานส่วนตำบลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๒๔ ตุลาคม ๒๕๔๕ และแก้ไขเพิ่มเติมถึงปัจจุบัน จึงประกาศรับสมัครคัดเลือกพนักงานส่วนตำบล เพื่อแต่งตั้งให้ดำรงตำแหน่งสูงขึ้น สำหรับตำแหน่งผู้บริหารขององค์การบริหารส่วนตำบล ตำแหน่ง ปลัดองค์การบริหารส่วนตำบล (นักบริหารงานท้องถิ่น ระดับต้น) โดยมีรายละเอียด ดังนี้

1. **ตำแหน่งที่รับสมัครคัดเลือกพนักงานส่วนตำบลเพื่อดำรงตำแหน่งที่สูงขึ้นสายงานผู้บริหาร**

ปลัดองค์การบริหารส่วนตำบล (นักบริหารงานท้องถิ่น ระดับต้น) จำนวน ๑ อัตรา

1. **คุณสมบัติของผู้มีสิทธิสมัครเข้ารับการคัดเลือกและความรู้ความสามารถที่ต้องการ**

ผู้สมัครคัดเลือกจะต้องเป็นผู้มีคุณสมบัติครบถ้วนตามคุณสมบัติเฉพาะสำหรับตำแหน่งตามมาตรฐานกำหนดตำแหน่งที่จะแต่งตั้ง รายละเอียดตำแหน่งหน้าที่ความรับผิดชอบของตำแหน่ง ลักษณะงานที่ปฏิบัติ คุณสมบัติของผู้สมัครและความรู้ความสามารถที่ต้องการของตำแหน่งที่จะดำเนินการคัดเลือกครั้งนี้ เป็นไปตามรายละเอียดแนบท้ายประกาศนี้ **(ภาคผนวก ก.)**

**๓. หลักเกณฑ์และวิธีการในการคัดเลือก**

คณะกรรมการคัดเลือกฯ จะดำเนินการคัดเลือกโดยประเมินจากเอกสารและข้อมูลต่างๆ ของผู้สมัครเข้ารับการคัดเลือก และประเมินโดยวิธีการสอบสัมภาษณ์ เพื่อให้ได้ข้อมูลที่แสดงออกถึงความรู้ความสามารถ และความเหมาะสมของผู้สมัครเข้ารับการคัดเลือกตามที่เห็นสมควร **(ภาคผนวก ข.)**

**๔. กำหนดวัน เวลา สถานที่รับสมัคร ดังนี้**

ให้ผู้มีสิทธิสมัครเข้ารับการคัดเลือก สามารถยื่นใบสมัครและเอกสารต่างๆ ตามที่คณะกรรมการคัดเลือกฯ กำหนดได้ด้วยตนเอง ณ ที่ทำการองค์การบริหารส่วนตำบลหนองไทร อำเภอ ด่านขุนทด จังหวัดนครราชสีมา **ตั้งแต่วันที่ ๙ - ๓๐ เดือนพฤศจิกายน พ.ศ. ๒๕๕๙ ในวันและเวลาราชการ** โดยผู้สมัครเข้ารับการคัดเลือกฯ ต้องมีคุณสมบัติครบถ้วนนับถึงวันสุดท้ายของการรับสมัครตามประกาศนี้

**๕. กำหนดวัน เวลา สถานที่ดำเนินการคัดเลือก ดังนี้**

-๒-

- วันดำเนินการคัดเลือก **วันเสาร์ที่ ๑๐ ธันวาคม ๒๕๕๙**

- สถานที่ดำเนินการคัดเลือก **ณ หอประชุมองค์การบริหารส่วนตำบลจอหอ อำเภอเมืองนครราชสีมา จังหวัดนครราชสีมา**

**๖. การประกาศรายชื่อผู้มีสิทธิเข้ารับการคัดเลือก**

กำหนดวันประกาศรายชื่อผู้มีสิทธิเข้ารับการคัดเลือก **ในวันพฤหัสบดีที่ ๑ ธันวาคม ๒๕๕๙ ณ ที่ทำการองค์การบริหารส่วนตำบลหนองไทร อำเภอด่านขุนทด จังหวัดนครราชสีมา**

**๗. เอกสารและหลักฐานในการสมัครเข้ารับการคัดเลือกฯ**

หากประสงค์จะสมัครเข้ารับการคัดเลือก ให้ยื่นใบสมัครด้วยตนเองต่อเจ้าหน้าที่รับสมัครคัดเลือกพร้อมด้วยหลักฐาน ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในสำเนาเอกสาร ทุกฉบับ ดังต่อไปนี้

1. ใบสมัครพร้อมหลักฐานเกี่ยวกับประวัติบุคคลและประวัติการรับราชการ **(ภาคผนวก ค.)**
2. สำเนาบัตรประจำตัวเจ้าหน้าที่ของรัฐหรือบัตรประจำตัวประชาชน จำนวน ๑ ฉบับ
3. สำเนาบัตรประวัติพนักงานส่วนตำบล (ก.พ. ๗) จำนวน ๑ ฉบับ
4. รูปถ่ายสวมเครื่องแบบข้าราชการหน้าตรง ไม่สวมหมวก และไม่สวมแว่นดำ ขนาด ๑ นิ้ว

ถ่ายไว้ไม่เกิน ๑ ปี จำนวน ๓ รูป โดยเขียนชื่อและชื่อสกุล หลังรูปถ่ายด้วยตนเอง

1. สำเนาใบปริญญาบัตร จำนวน ๑ ฉบับ เพื่อแสดงคุณวุฒิซึ่งเป็นคุณสมบัติเฉพาะ

สำหรับตำแหน่งที่สมัครเข้ารับการคัดเลือก

1. ใบรับรองแพทย์ ซึ่งแสดงว่าไม่เป็นโรคที่ต้องห้ามตาม กฎ ก.พ. ฉบับที่ ๓ (พ.ศ. ๒๕๓๕)

ออกให้ไว้ไม่เกิน ๑ เดือน นับตั้งแต่วันที่ตรวจร่างกาย จำนวน ๑ ฉบับ

๗. หนังสือยินยอมจากหน่วยงานต้นสังกัด อนุญาตให้มาสมัครเข้ารับการคัดเลือกฯ

๘. แบบแสดงวิสัยทัศน์ในการปฏิบัติงานในตำแหน่งที่เข้ารับดารคัดเลือก มีความยาว

ไม่น้อยกว่า ๓ หน้า ไม่เกิน ๕ หน้ากระดาษ A๔ จำนวน ๑๐ ชุด และ

ให้ติดรูปถ่ายผู้เข้ารับการคัดเลือก ในเล่มด้วย **(ผนวก ง.)**

๙. ผลงาน ๒ ชิ้น (ผู้บังคับบัญชารับรองผลงาน) ดีเด่นย้อนหลังไม่เกิน ๒ ปี

จำนวน ๑๐ ชุด

สำหรับการสมัครคัดเลือกในครั้งนี้ ให้ผู้สมัครคัดเลือกตรวจสอบและรับรองตนเองว่า เป็นผู้มีคุณสมบัติเฉพาะสำหรับตำแหน่งตรงตามประกาศรับสมัครคัดเลือก หากภายหลังปรากฏว่าผู้สมัครเข้ารับการคัดเลือกรายใดมีคุณสมบัติดังกล่าวไม่ครบถ้วน คณะกรรมการคัดเลือกฯ จะถือว่าเป็นผู้ขาดคุณสมบัติในการเข้ารับการคัดเลือกและไม่มีสิทธิได้รับการแต่งตั้งให้ดำรงตำแหน่งที่เข้ารับการคัดเลือกพนักงานส่วนตำบล เพื่อแต่งตั้งให้ดำรงตำแหน่งสูงขึ้น สำหรับตำแหน่งผู้บริหารขององค์การบริหารส่วนตำบล ตำแหน่ง ปลัดองค์การบริหารส่วนตำบล (นักบริหารงานท้องถิ่น ระดับต้น)

**๘. ค่าธรรมเนียมการสมัคร**

ผู้สมัครเข้ารับการคัดเลือก ตำแหน่งสายงานผู้บริหารดังกล่าว จะต้องเสียค่าธรรมเนียม การสมัคร จำนวน ๔๐๐ บาท (สี่ร้อยบาทถ้วน)

**๙. การปฏิบัติตนในการสัมภาษณ์แสดงวิสัยทัศน์และเสนอผลงาน**

คณะกรรมการคัดเลือกฯ จะดำเนินการคัดเลือก โดยให้เป็นไปตามที่กำหนดไว้ **(ผนวก จ.)**

**๑๐. หลักเกณฑ์ในการพิจารณาขึ้นบัญชีผู้ผ่านการคัดเลือก**

-๓-

การตัดสินว่าผู้ใดเป็นผู้ได้รับการคัดเลือก จะต้องได้คะแนนสมรรถนะหลักทางการบริหาร การปฏิบัติงานในหน้าที่ ความประพฤติและคุณลักษณะอื่นๆ และคุณสมบัติของผู้สมัครคัดเลือก ในแต่ละภาคไม่ต่ำกว่าร้อยละหกสิบ รวมกันไม่ต่ำกว่าร้อยละหกสิบ การขึ้นบัญชีผู้ผ่านการคัดเลือกจะจัดลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด และจะพิจารณาโดยหากคะแนนรวมของแต่ละบุคคลเท่ากัน ให้จัดลำดับผู้ที่ได้คะแนนรวมเท่ากัน ดังนี้

1. ถ้าคะแนนรวมเท่ากัน ให้พิจารณาจากคะแนนสัมภาษณ์ก่อน
2. ถ้าคะแนนสัมภาษณ์เท่ากัน ให้พิจารณาจากผู้ที่ได้รับการแต่งตั้งให้ดำรงตำแหน่งในระดับปัจจุบันก่อน
3. ถ้าได้รับแต่งตั้งให้ดำรงตำแหน่งและระดับพร้อมกัน ให้พิจารณาจากเงินเดือนมากกว่า
4. ถ้าเงินเดือนเท่ากัน ให้พิจารณาจากอายุราชการ
5. ถ้าอายุราชการเท่ากัน ให้พิจารณาจากเครื่องราชอิสริยาภรณ์ชั้นสูงกว่า
6. ถ้าเครื่องราชอิสริยาภรณ์เช่นเดียวกัน ให้พิจารณาผู้ใดได้รับก่อน
7. ถ้าได้รับเครื่องราชอิสริยาภรณ์ในชั้นเดียวกันพร้อมกัน ให้พิจารณาผู้ใดมีอายุมากกว่า

**๑๑.การขึ้นบัญชีผู้ผ่านการคัดเลือก**

บัญชีรายชื่อผู้ผ่านการคัดเลือกตามประกาศนี้ ให้ใช้ได้ไม่เกิน ๖๐ วัน นับแต่วันประกาศผลการคัดเลือก โดยให้ใช้สำหรับการแต่งตั้งผู้บริหารขององค์การบริหารส่วนตำบลหนองไทร อำเภอด่านขุนทด จังหวัดนครราชสีมา เท่านั้น และผู้ผ่านการคัดเลือกจะถูกยกเลิกการขึ้นบัญชี เมื่อมีกรณีใดกรณีหนึ่ง ดังต่อไปนี้

๑. ผู้นั้นได้รับการแต่งตั้งให้ดำรงตำแหน่งที่คัดเลือกไปแล้ว

๒. ผู้นั้นขอสละสิทธิในการแต่งตั้งให้ดำรงตำแหน่งที่คัดเลือกได้

๓. ผู้นั้นออกจากราชการไปไม่ว่าด้วยเหตุผลใดก็ตามก่อนที่จะได้รับการแต่งตั้ง

๔.เมื่อคณะกรรมการพนักงานส่วนตำบลจังหวัดนครราชสีมามีมติในเรื่องดังกล่าวเป็นอย่างอื่น

**๑๒. ประกาศผลการคัดเลือก**

องค์การบริหารส่วนตำบลหนองไทร จะประกาศผลการคัดเลือก **ในวันที่ ๑๐ ธันวาคม ๒๕๕๙** สามารถดูผลการคัดเลือกได้ที่ ที่ทำการองค์การบริหารส่วนตำบลหนองไทร อำเภอด่านขุนทด จังหวัดนครราชสีมา โทร. ๐-๔๔๒๔-๙๖๕๕ หรือสำนักงานส่งเสริมการปกครองท้องถิ่นจังหวัดนครราชสีมา ศาลากลางจังหวัดนครราชสีมา ชั้น ๓

จึงประกาศมาให้ทราบโดยทั่วกัน

ประกาศ ณ วันที่ ๒๗ เดือน ตุลาคม พ.ศ. ๒๕๕๙

(ลงชื่อ) ประเสริฐ เปรมปรีชา

(นายประเสริฐ เปรมปรีชา)

กรรมการผู้ทรงคุณวุฒิใน ก.อบต.จ.นม.

ประธานกรรมการคัดเลือกพนักงานส่วนตำบล

เพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหาร

องค์การบริหารส่วนตำบลหนองไทร